Pa felle da Jules Verlingue kenderchañ porselen e lakaas sevel ur forn gouest da dommañ betek 1xa0300xa0°C ; krag a voe kenderchet e gwirionez, unan eus nevezentioù pennañ an ti HB. Odetta e voe merk kenwerzhel ar pezhioù krag-se, a veze fardet diwar prioù mesket hag amailhoù arbennik ; diaes-bras e veze ar poazhañ, kalz kolloù a veze, ar pezh a lakae kresk war ar prizioù – met dispar e oa an disochoù, gant livioù don lugernus ha dilufr kemmesket hag adskedoù kanevedennek. Priziet e voe ar pezhioù-se gant an dastumerien, met izel e voe ar gwerzhioù en abeg do friz ; goude an Eil Brezel-bed e voe paouezet do chenderchañ.